Dronning Margrethe gæster Brønderslev 24. maj og byen har derfor købt 40 nye flagstænger.

Finn Bjerning fortæller: - Vi har indkøbt 40 nye flagstænger, så hele byen kan tage sig festlig ud i anledning af det kongelige besøg. Vi kender endnu ikke den rute, majestæten følger gennem byen, men når den er godkendt af hoffet og PET tager vi stilling til, hvor flagene skal sættes op, siger Finn Bjerning fra kommunen til kanalbrønderslev.dk Kommunens materielgård er allerede nu i gang med at gøre blomster klar. - Vi arbejder på at få stedmoderplanterne til at blomstre til 1. april, så de kan blive plantet ud i byen til det officielle Købstadsjubilæum. Derefter får vi sommerblomsterne klar, så de kan blive klar til Dronningens besøg. Der bliver fremstillet mere end 30 ekstra søjler med sommerblomster i år, der skal være med til at pynte op i Brønderslev d. 24. maj. Derefter bliver de fordelt i resten af kommunen på strategiske steder, slutter Finn Bjerning.